Marikita Tanburin

Marikita TanburinSarritan Tambourin forma frantsestuan idatzia, Euskaltzaindiaren deituren zerrendak Tanburin proposatzen du. Hala idatzi izan du Itxaro Bordak Berrian edo Amagoia Martijak Hik Hasi aldizkarian. (Baigorri, Nafarroa Beherea, 1946ko apirilaren 26a) euskal irakasle eta idazlea da.

 Biografia eta ibilbidea 
Baigorriko Ameztoia baserrian jaio zen; guraso laborarien alaba bakarra da. 1951n bost urte zituela, Angelura joan zen bizitzera bere gurasoekin; Inguru euskaldun batetik, frantsesez aritzea sustatzen zuen ingurura joatearen ondorioz, euskaraz egiteari utzi zion. Biarritzeko Lizeora joan zen ikastera eta han errusiar klasean zebilela irakasleak euskararekiko zuen interesak piztu zion euskara berreskuratzeko grina. Ondorioz, urteetan euskara ia ahaztuta izan bazuen ere, hamasei urterekin berriz ekin zion hitz egiteariItxaro Borda, Emakumeak idazle, Txertoa, Donostia-Ziburu, 1984..

Bordeleko Unibertsitatean etnologia edo antropologia ikasketak egin zituen.

2007 arte irakaskuntza izan du lanbide. Lehen ikastoletan irakasle ibili zen (Ipar Euskal Herrian jatorria duen lehena). Seaskan ibili zen 1986ra arte: 1970ean Donibane Lohitzuneko ikastolan hasi eta hamar urtez euskara irakasten hasi zen. 1981an Baigorrira bizitzera joan zen eta beste bost urtez hango ikastolan. Azken urtea Donibane Garazikoan eman zuen.

Seaskan zeuden diru arazoengatik Hezkuntza Nazionalera pasa zen eta hamazazpi urte egin zituen han irakasle. 

Hainbat hedabidetan (Ekaina, euskal eta frantses telebistak, Herria, Euskal Irratiak...) idatzi du: euskara, etxeen izenak, euskal deiturak, ohiturak, emazteak, eta agoteak gai nagusitzat zituela. Horrez gain, Iparraldean, Hegoaldean eta Parisen mintzaldiak eskaini ditu. Egun berriro Baigorrin bizi daEscrivans Idazle liburua, Maiatz-Per Noste, 2010; 295.or..

Halaber, Maiatz aldizkarian olerkiak argitaratu ditu jaiotetxearen omenez sortutako Mari Ameztoi ezizenarekinMari Amestoy forman idatzia.. 2006tik Maiatzek argitaratzen duen Hatsaren Poesia bilduman ekarpenak egin ditu.

 Lanak 
 Eleberriak 
 Kania, uharte galduko ipuina (2005, Maiatz)
 Abu ala Ali (2006, Maiatz)
 Singapurreko gutunak (2008, Maiatz)
 Iraun (2009, Maiatz)
 M. (2019, Zortziko)
 Ecrire pour vivre (2021, Zortziko)
 Bizirik iraun (2022, Maiatz)

 Saiakerak 
 Euskal deituren kronikak (2000, Gatuzain)
 Bi saiakera emazteen izenean (2014, Maiatz)
 Agoten in memoriam (2016, Maiatz)
 Solas gordeak (2025, Maiatz)

 Olerkiak 
 Olerki bilduma - Une vie de poèmes (2018, Maiatz)

 Aitortzak 

 2021: Euskaltzaindiak "Ohorezko euskaltzain" izendatu zuen Iruñeko udaletxean ospatu zuen osoko bilkuran.

 Erreferentziak 

 Kanpo estekak 
  Marikita Tanburin literaturaren zubitegian
  Idazlea EIEren webgunean.

Kategoria:Baigorriarrak
Kategoria:Nafarroa Behereko irakasleak
Kategoria:Euskal idazleak
Kategoria:Nafarroa Behereko idazleak
Kategoria:Maistrak
Kategoria:Emakume idazleak
Kategoria:Udako Euskal Unibertsitatea